Kat Blaque

Kat Blaque është video krijuese amerikane në YouTube dhe aktiviste për të drejtat e komunitetit transgjinor. 

Fillimet në jetë
Blaque lindi në Lynwood, Kaliforni dhe u rrit në Walnut, Kaliforni. Ajo u adoptua. Gjatë gjimnazit, Blaque nisi të ketë dyshime për identitetin gjinor dhe filloi të identifikohet nën identitetin “genderqueer”. Gjatë periudhës së kolegjit ajo identifikohej si grua transgjinore. Blaque diplomoi nga Instituti për Art të Kalifornisë në 2012 me diplomë në degën e animacionit.

Karriera
YouTube
Blaque nisi kanalin e emërtuar pas vetes në dhjetor të 2010. Ai ka në fokus diskutime për racën, gjininë dhe plot çështje të tjera sociale. Blaque e përshkruan veten përmes këtyre fjalëve: “Unë jam një grua me ngjyrë, me trup të lakuar, dhe jam transgjinore. Ka shumë problematika me të cilat ndeshem. Kur i diskutoj ato, po flas për mishërimin e këtij kryqëzimi me plot kuptimin e fjalës”.

Blaque publikoi gjatë 2017 një seri videosh në YouTube të titulluara “True Tea” ku ajo iu përgjigjet pyetjeve që ndjekësit e kishin pyetur në lidhje me racizmin, transfobinë si dhe plot çështje të tjera. Blaque ka qenë pjesë e video-ve të tjera në YouTube si përshembull në BuzzFeed në lidhje me përemrat gjinorë. Ajo ka bashkëpunuar me video-blogerë të tjerë të famshëm si përshembull Franchesca “Chescaleigh” Ramsey dhe Ari Fitz. Revista dedikuar komunitetit LGBT+ “The Advocate” e ka cituar kanalin në YouTube të Blaque si edukativ për tu shfaqur në leksionet e hapura në shkolla.

Iniciativa të tjera
Blaque ka kontribuar në website të tjera si Everyday Feminism, si dhe në Huffington Post për kolumnën “Black Voices”.  

References

Kategoria:LGBTQ